ก.ล.ต. เปิดเฮียริ่งเกณฑ์ Takeover เพิ่มความยืดหยุ่นการทำเทนเดอร์-ลดภาระเอกชน
ก.ล.ต. เปิดเฮียริ่งเกณฑ์ Takeover เพิ่มความยืดหยุ่นการทำเทนเดอร์-ลดภาระเอกชน
ก.ล.ต. เปิดเฮียริ่งเกณฑ์ Takeover เพิ่มความยืดหยุ่นการทำเทนเดอร์-ลดภาระเอกชน
19 พ.ย. 2563

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) มีแนวคิดจะปรับปรุงหลักเกณฑ์การเข้าถือหลักทรัพย์เพื่อครอบงำกิจการ (Takeover) ซึ่งหลักเกณฑ์ปัจจุบันกำหนดให้ผู้มีหน้าที่ทำคำเสนอซื้อหลักทรัพย์ทั้งหมดของกิจการและผู้ที่เกี่ยวข้อง ต้องส่งข้อมูลแบบเอกสาร (hardcopy) และผ่านระบบอิเล็กทรอนิกส์ (online) ที่อาจสร้างภาระต่อภาคเอกชนและไม่สอดคล้องกับการเปลี่ยนแปลงทางเทคโนโลยี
โดยเสนอให้ปรับกระบวนการที่เกี่ยวข้องกับหลักเกณฑ์ takeover เช่น ยกเลิกการส่งข้อมูล hardcopy ซึ่งเป็นไปตามเอกสารรับฟังความคิดเห็น ในครั้งนี้ โดยให้ยื่นแบบรายงานที่เกี่ยวข้องผ่านระบบ online ของ ก.ล.ต. เพื่อลดภาระของภาคเอกชนสอดคล้องกับการพัฒนาของเทคโนโลยีในปัจจุบัน และสามารถรองรับการจัดเก็บข้อมูลในรูปแบบ machine readable โดยที่ผู้ลงทุนยังคงสามารถเข้าถึงข้อมูลผ่านช่องทางต่าง ๆ ได้ เช่น เว็บไซต์ของตลาดหลักทรัพย์แห่งประเทศไทย
นอกจากนี้ การปรับปรุงหลักเกณฑ์ takeover เป็นส่วนหนึ่งในโครงการการปรับปรุงกฎเกณฑ์เพื่ออำนวยความสะดวกแก่ภาคธุรกิจ (Regulatory Guillotine*) เพื่ออำนวยความสะดวกและลดต้นทุนที่ไม่จำเป็นให้แก่ภาคธุรกิจ
โดย ก.ล.ต. ได้เผยแพร่เอกสารรับฟังความคิดเห็นไว้ที่เว็บไซต์ ก.ล.ต. www.sec.or.th/hearing จึงขอเชิญผู้ที่เกี่ยวข้องและผู้สนใจ ร่วมแสดงความคิดเห็นได้ที่เว็บไซต์ หรือโทรสาร 0-2263-6099 หรือทาง e-mail ที่ [email protected] จนถึงวันที่ 18 ธันวาคม 2563